《题李克明依绿园》
宋代·曾丰

主人不制眼之欲，买断江天犹未足。
更开两岸小乾坤，而种十洲灵草木。
江中照出花木真，诗中传出花木神。
片言只字略点化，四时六气长含春。
梦草未终俄梦蝶，栩栩羲皇上头客。
未觉身居安乐窝，那知园是华胥国。

作者简介：（1142—?）乐安人，字幼度。孝宗乾道五年进士。以文章名。累官知德庆府。晚年无意仕进，筑室称樽斋，以诗酒自娱。有《缘督集》。